text: Afskedsreception for tv-direktør
  20 december 2012 kl. 16.24
  Kantinen i TV SYDs nye hus ved Kolding Syd var stuvende fuld, da der i eftermiddag blev holdt afskedsreception for den afgående direktør Hans Egon Lorenzen.
  Huset, som TV SYD sender fra til 1. marts, er i høj grad et monument over de syv år, som Hans Egon Lorenzen har været direktør. Forud er gået en årrække som økonomichef.
  Hans Egon Lorenzen er sparekasseuddannet - og netop stationens pæne økonomi gik igen i flere af de taler der var. Også hans menneskelige sider og social ansvar blev fremhævet.
  Til stede ved receptionen var en række politikere, mediefolk, forretningsforbindelser og også hans to forgængere: TV SYD førstedirektør Helge Lorentzen og hans afløser Tim Johnson.
  